Source: http://www.rvr.sk/sk/spravy/index.php?aktualitaId=1509
Timestamp: 2019-04-25 20:14:17+00:00
Document Index: 3191433

Matched Legal Cases: ['§ 68', '§ 33', '§ 16', '§ 16', '§ 17', '§ 31', '§ 34']

Tlačová informácia zo zasadnutia RVR dňa 6. 3. 2012 - Rada pre vysielanie a retransmisiu
6. 3. 2012 v sídle Rady pre vysielanie a retransmisiu
udelila licenciu na regionálne digitálne televízne vysielanie programovej služby INFOKANÁL ELECTRIS spoločnosti ELECTRIS spol. s r.o., Banská Bystrica;
udelila licenciu na lokálne digitálne televízne vysielanie programovej služby TV Mistral spoločnosti TV MISTRAL, s.r.o. Michalovce;
udelila licenciu na lokálne digitálne televízne vysielanie programovej služby TV Liptov spoločnosti Televízia Liptov, a.s., Liptovský Mikuláš;
udelila licenciu na lokálne digitálne televízne vysielanie programovej služby SLNKO spoločnosti CondorNet, s.r.o., Prešov;
odňala spoločnosti MARKÍZA - SLOVAKIA, spol. s r.o. frekvencie – kanál 40 v území frekvenčného vyhradenia Banská Bystrica a kanál 46 v území frekvenčného vyhradenia Námestovo pre potreby digitálneho vysielania (§ 68 ods. 6 písm. c) ZVR - odňatie frekvencie pridelenej na analógové vysielanie);
uložila sankciu – pokutu vo výške 43 147 eur vysielateľovi MARKÍZA-SLOVAKIA, spol. s r.o. (programová služba TV MARKÍZA a DOMA) za porušenie § 33 ods. 4 písm. a) ZVR (jednoznačná a zrozumiteľná výzva na pozorné prečítanie poučenia o správnom použití lieku vo vysielanej reklame na lieky), ku ktorému došlo v 13 reklamných šotoch vysielaných v období od 7. 12. 2010 do 7. 3. 2011;
uložila sankciu - upozornenie na porušenie zákona vysielateľovi MARKÍZA-SLOVAKIA, spol. s r.o. (programová služba TV MARKÍZA) za porušenie § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s odvysielaním príspevku Desaťročia žijú v strachu dňa 19. 9. 2011 o cca 19:00 hod. v programe Televízne noviny;
uložila sankciu - upozornenie na porušenie zákona vysielateľovi MAC TV s.r.o. (programová služba JOJ PLUS) za porušenie § 16 ods. 3 písm. e) ZVR (používanie štátneho jazyka) za odvysielanie programu Ako som spoznal vašu mamu (IV. séria, 1. a 2. časť) s českým dabingom, a to dňa 31. 10. 2011 o cca 16:11 a 16:39 hod.;
začala správne konanie voči prevádzkovateľovi retransmisie UPC BROADBAND SLOVAKIA, s.r.o., Bratislava vo veci možného porušenia § 17 ods. 1 písm. c) ZVR v súvislosti s možným poskytovaním retransmisie programových služieb Prima family, ČT1, ČT2 a ČT24 bez súhlasu ich pôvodných vysielateľov;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 31a ods. 4 ZVR (zákaz skrytej mediálnej komunikácie) v súvislosti s odvysielaním programu Reflex dňa 16. 12. 2011 o cca 17:30 hod., ktorý obsahoval príspevok informujúci o vysielaní seriálu Sultán na programovej službe TV MARKÍZA;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s viacnásobným odvysielaním komunikátov, ktoré mohli naplniť definíciu vlastnej propagácie, dňa 17. 1. 2012 v čase od cca 19:23 hod. do cca 20:00 hod.;
začala správne konanie voči vysielateľovi MAC TV s.r.o. (programová služba JOJ PLUS) v súvislosti s tým, že za mesiace október, november a december 2011 nezabezpečil multimodálny prístup k programovej službe (10 % všetkých vysielaných programov sprevádzaných skrytými alebo otvorenými titulkami, tlmočených do posunkovej reči nepočujúcich alebo v posunkovej reči nepočujúcich);
schválila dohodu o vzájomnej spolupráci Rady pre vysielanie a retransmisiu a Asociácie na ochranu novinárskej etiky.
Všetky uznesenia prijaté dňa 6. 3. 2012 budú uverejnené v zápisnici zo zasadnutia na webovej stránke Rady.
Tlačová informácia zo zasadnutia 6.3.2012 (DOC)
Tlačová informácia zo zasadnutia 6.3.2012 (PDF)